ปัญหารถติดยาวต่อเนื่องจากหน้าตลาดบวร ยาวไปจนถึงปากทางเข้าถ.เคหะร่มเกล้า เพราะกายภาพของถนนให้รถวิ่งได้ฝั่งละ2ช่องจราจร เป็นรถมอเตอร์ไซต์และรถยนต์จอดไปเสียหนึ่งช่องจราจรแล้ว อีกช่องจราจรหนึ่งที่เหลืออยู่ ต้องมาติดตามจังหวะรถเลี้ยวเข้าออกซอยช่วงบริเวณตลาด, รถยูเทินหน้าตลาด, หรือบางทีก็ติดรถสองแถวจอดรับส่งผู้โดยสาร ขอเสนอว่าไม่ควรให้มีการจอดรถเลยยาวตลอดแนวตั้งแต่ปากทางเข้าเคหะร่มเกล้าไปจนถึงบริเวณปั๊มบางจาก เนื่องจากการห้ามจอดแค่บริเวณหน้าตลาดทั้งสองฝั่งไม่ตอบโจทย์ในเชิงปฏิบัติ เพราะสุดท้ายรถก็จะต้องติดเป็นคอขวดบริเวณก่อนถึงตลาดอยู่ดีเพราะไม่มีการห้ามจอดในช่วงก่อนจะถึงตลาด ถนนเส้นนี้แคบอยู่แล้ว มีรถมาจอดขวางไปหนึ่งช่องจราจร อีกช่องจราจรไม่เพียงพออำนวยความสะดวกให้แก่ผู้ใช้ทางเลย ในช่วงเวลาที่มีตลาด ผู้ใช้ทางต้องเสียเวลากับระยะทางแค่ประมาณ500เมตรตรงนี้ไปร่วมครึ่งชั่วโมง เดือดร้อนมาตลอด ไม่มีใครช่วยแก้ไขได้สักที